SARL-NUUS - Sondag 20 JUNIE 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'ARMIT en volg die skakels soos aangedui. Vir oudio via Echolink, 
koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met her- 
leidings op 10,130, 7,066 en 3,695 MHz ESB. (Ander nuuslesers verander soos 
toepaslik.) 


In die nuus vandag; 

MEI 2010 RAE-ROEPSEINE NOG NIE BESKIKBAAR NIE 

SARL- JEUGDAG NAELLOOP 

IARU AFGEVAARDIGDES BEDRYWIG IN GENEVA VOLGENDE WEEK 
BENOEM DIE GUBESAT-PROJEK 


U luister na ZS6SRL. Bly ingeskakel vir meer besonderhede en ander belangrike 
en interessante nuusitems. 


MEI 2010 RAE ROEPSEINE NOG NIE BESKIKBAAR NIE 


Die SARL moet aankondig dat roepseine vir die kandidate wat onlangs die 
Radioamateureksamen geslaag het, ongelukkig nog nie deur OKOSA uitgereik 
is nie. Die persoon verantwoordelik vir die uitreik van roepseine is, bykomend tot 
normale pligte, ook die verantwoordelikheid toegedeel om aansoeke vir die 2010- 
FIFA Wêreldbeker te verwerk, veral met betrekking tot die spektrumlisensie- 
aansoeke vir dié gedenkwaardige geleentheid. 


Die SARL is voortdurend in verbinding met OKOSA en sal die roepseine beskik- 
baar stel sodra dit bekom word. VU word versoek om nie direk by OKOSA 
navraag te doen nie aangesien dit net sal bydra tot verdere frustrasie vir u, die 
SARL en OKOSA - en mag selfs lei tot verdere vertraging. 


Die verkryging van die roepseine geniet hoë prioriteit en die SARL werk néu 
saam met die betrokkenes om die aangeleentheid so spoedig moontlik op te 
klaar. 


ERRATUM: 160 m @SO GESELLIGHEID OP 21 JUNIE 


LET ASSEBLIEF OP DIE VOLGENDE: Daar is `n drukfout in die kom- 
petisiehandleiding: Die 160 m-gesellisheid duur tot om 00:00 UTC (of 02:00 
SAT) op Maandag 21Junie. 


DIE SARL SE JEUGDAG-NAELLOOP 


Baie dankie aan al die amateurs wat hulle huise en stasies beskikbaar gestel het 
vir die jeug op Woensdag. Nou moet u net verseker dat al die deelnemers `n 
logstaat invul en pos na SARL se Jeugdag-naelloop, Posbus 1049, Kathu, 8446 
- of dit e-pos na youthsprint@sarl.org.za voor 1 Julie. Alle deelnemers onder 
26-jarige ouderdom sal sertifikate ontvang. 


IARU AFGEVAARDIGDES VOLGENDE WEEK BEDRYWIG IN GENEVE 


Werksgroepe 1A en 1B van die Internasionale 'Telekommunikasie-unie se 
Studiegroep vergader vanaf 21 - 28 Junie in Geneve. Een van die hoofbe- 
sprekingspunte sal handel oor die beskerming van radiodienste teen steurings 
veroorsaak deur die breëband-oor-kraglyne (BPL), genaamd Kraglynkommu- 
nikasie (PLC of PLT) in Europa en Afrika. 


Die Internasionale Amateurradio-unie (JARU) het bydraes gelewer tot die TTU- 
R se verslag SM2158: “Die impak van Kraglyntelekommunikasiestelsels op Ra- 
diokommunikasiestelsels wat in die LF-, ME-, HE- en BHEF-bande onder 80 
MHZ bedrywig is”. Die verslag wys daarop dat die aanvaarbare kriterium vir 
verswakking van die HF-radio ruisbasis, soos gedefinieer, 0,5 dB is. Werksgroep 
WP1A sal fokus op die beskerming van radiodienste teen die uitwerking van 
BPL in die 80 - 200 MHz-spektrum. 


Peter Chadwick, G3RZP, is die TARU-afgevaardigde by Studiegroep 1 en dié 
groep se werksgroepe. Hy het `n verslag voorberei oor die uitwerking van in- 
termodulasie in kragvoorsieningsbronne wat lei tot die verswakking van die am- 
ateurbandfrekwensies in die BPL-spektrum. Dié verslag is voorberei na aan- 
leiding van werk gedoen deur Richard Marshall, G3SBA, en gepubliseer is in 
die RSGB se tydskrif, RadCom. Dit beklemtoon ook die probleme wat hierdie 
intermodulasie op die BPL-stelsel self kan hê. 


Chadwick gaan ook beskermingskriteria voorhou vir amateurstasies wat in die 
2 m- band. Chadwick, wat saam met Tan White, GM3SEK, hierdie kriteria 
help formuleer het, sê dat die amateur- en amateursatellietdienste beskerming 
behoort te hê in so `n mate dat BPL-steuring nie -45 dB uV/m in die hooflob van 
die antenna oorskry nie, met 'n skeiding tussen antenna en die BPL-installasie 
van ten minste 10 m. 


Chadwick sê verder dat daar 'n aantal nie-amateurdienste is wat van BPL- 
steuring (of sy bofrekwensies) sal ly, soos sosiale alarms vir bejaardes, roepstelle 
en mediese inplantings-telemetrie, asook uitsaaidienste. 


Met betrekking tot opgehoopte uitstraling, sê hy die volgende rakende lugvaart- 
navigasie en -kommunikasie: “Wanneer die verskille tussen BPL, hooftoevoer- 
leiding en die sosiale alarms en mediese inplantings basisstasies” - en andere - 
in berekening gebring word, is die aanvaarbare vlakke van uitstraling om ama- 
teurradiodienste te beskerm van dieselfde omvang as dit wat benodig word om 
ander dienste te beskerm. 


Die SARI is `n lidorganisasie van die TARU wat Suid-Afrikaners die geleentheid 
bied om te baat by die werk wat die IARU doen om amateurdienste te beskerm. 


Die TARU se krag lê in sy lidorganisasies en in die ledetal van elk van hierdie 
organisasies. Dit is een van die hoofredes waarom radioamateurs die SARL be- 
hoort te steun deur hul lidmaatskap. As u dit nog nie doen nie, word onverwyld 
lid. Kry inligting by www.sarl.org.za 


BESPREKINGS VIR DIE PRETORIA PIC-KURSUS IS NOU OOP 


Besprekings vir die PIC-kursus in Centurion op 14 Augustus kan nou gedoen 
word. Volledige inligting, sowel as die besprekingsvorm is beskikbaar by 
www.sarl.org.za. Klik op RTA en volg die skakels. John Williscroft, ZS6EF, 
bied die 4-uurlange kursus aan met behulp van verskeie oudiovisuele tegnieke. 
Na afloop van die kursus sal u met PIC-mikrobeheerders kan werk en program- 
meer vir ander projekte. Laat toe vir 'n bykomende uur vir vraetyd en 'n tyd 
vir verversings. 


Die sluitingsdatum vir besprekings is 2 Augustus. Maak asseblief seker dat u 
inligting op die besprekingswebwerf voorkom, indien u reeds bespreek het. Gaan 
na www.sarl.org.za, Klik op RYA en volg dan die skakels na die besprekingsblad. 


As u inligting ontbreek, stuur `n e-pos aan rta@sarl.org.za. Geen ander beves- 
tiging van bespreking word uitgestuur nie. 


LEERLINGE BOU HABEX-LOONVRAG 


Die SciBono-ontdekkingssentrum, ZS6CI, in samewerking met die Gautengse 
Departement van Onderwys, het die Hoë-hoogte Ballon-eksperiment (HABEX) 
in die lewe geroep. 


HABEX het tot stand gekom na aanleiding van die BAGAR-inisiatief. Die 
doel is om skole in Gauteng te betrek by die ontwikkeling en konstruksie van 
'n loonvrag wat tot op `n hoë hoogte met onbemande metereologiese ballonne 
gelanseer gaan word. Vir hierdie doel het SciBono reeds `n begroting goedgekeur 
vir die konstruksie van HABEX en toestemming is ook reeds verkry van die 
Sentrale Lugruimbestuurs-eenheid (of CAMU) om die ballonne op 24 Julie te 
lanseer. Die lansering sal vanaf die vliegveld te Klerksdorp plaasvind. 


Tien skoolspanne gaan deelneem en verskeie radioamateurs het aangedui dat 
hulle deel wil uitmaak van hierdie opwindende projek. 'n Span radioamateur- 
ingenieurs en -ontwerpers ondersteun die skole met die ontwikkeling van loon- 
vragte. U kan ook deelneem aan die aktiwiteite van die HABEX-lansering in 
2010. 


“Ons is so opgewonde oor die projek dat daar selfs gepoog gaan word om `n 
wêreldrekordhoogte van meer as 38 000 m met `n onbemande ballon te bereik,” 
het Chris Gryvvenberg, ZS6COG, aan SARL-nuus gesê. “Om dit te kan doen, 
is spesiale ballonne bestel om die loonvrag tot daardie hoogte te dra. Die bou 
van tien loonvragprojekte is reeds aan die gang. 


Gedurende die naweek van 23 - 24 Julie gaan talle radioamateurs en leerlinge 
uitkamp en in ware ruimteprogramstyl hul onderskeie sendings voorberei met 
sendingbeheer en soek-en-herwinstrategieë - en selfs 'n lanseerplatform. 


Chris beveel aan dat, as u wil deel uitmaak van hierdie opwindende projek, 
u vir Fannie Matumba by die SciBono-ontdekkingssentrum skakel by 011 639 
8400. Nog 'n hele paar opspoor-en-herwinningsspanne word benodig vir hierdie 
grootse projek. 


'n NAAM VIR DIE GUBESAT-PROJEK 


SA-AMSAT nooi radioamateurs om `n naam voor te stel vir sy CubeSat-projek. 
Die projek is tydens die onlangse Ruimtesimposium aangekondig en behels die 
ontwerp en konstruksie van 'n GubeSat. `n CubeSat is `n 10 cm-kubus met `n 
massa van nie meer as 1 kg nie. 


Die projeknaam moet 'n enkelwoord wees in enige van Suid Afrika se amptelike 
tale en behoort die gees van die projek te weerspieël. `n Goeie voorbeeld hiervan 
is die naam wat aan die om-die-wêreld-ballonprojek gegee is, nl. “lalela”, wat 
in Zoeloe beteken “om te luister”. 


Die weninskrywing sal `n satelliethandboek ontvang. Inskrywings moet per e- 
pos gestuur word aan saamsat@intekom.co.za Die sluitingsdatum is 15 Julie. 


UITSLAE VAN DIE ANTIEKE DRAADLOOSVERENIGING SE HF-G@SO- 
GESELLIGHEID 


AM afdeling: Wenner, Jan Botha, ZSAJAN; Tweede, Theunis Potgieter, ZS2EC, 
en Derde, die ADV- stasie, bedryf deur ZS6ADY. 


In die SSB-afdeling was Jan Botha, ZS4JAN, die wenner, gevolg deur Pieter 
Bosman, ZSBSAOR, en Theunis Potgieter, ZS2EC. 


54 stasies het aan die AM-afdeling deelgeneem maar slegs 8 logstate is ontvang. 
Dit is teleurstellend as in ag geneem word die groot aktiwiteit op die bande. Tn 
die SSB-afdeling het 91 stasies deelgeneem en slegs 4 logstate is ontvang met 
een kontrolestaat deur ZUI1BEN. 


Ons bedank al die entoesiastiese deelnemers. 
KLUBNUUS 


Die Wes-Randse radioamateurklub hou hul volgende snuffelmark om 12:00 SAT 
op Saterdag 26 Junie by die klubhuis in Krotonstraat, Weltevredenpark, Rood- 
epoort. Almal is baie welkom. Vir meer inligting kontak Joop, ZS6C, by 082 
342 3280. 


Die Noord-Kaap Amateurradioklub het op 16 Junie `n Algemene Jaarvergader- 
ing by die Kathu Tegniese Kollege gehou en die volgende komiteelede is verkies: 


Voorsitter: Johan Smit, ZSBSAAK, Ondervoorsitter: Sian van Deventer, 
ZS3SVD; Sekretaris: (arel Reineke, ZU3K; Tesourier: Roy Walsh, ZS3RW; 
Openbare skakelbeampte: Gerhard Coetzee, ZS3TG; Jeugko-ordineerder: Hugo 
Coetzee, ZU3H, in samewerking met die jeuglede van die klub. 


Die volgende ZS6PTA se mega-snuffelmark word aangebied op Saterdag 26 Junie 
by die Pretoria Motorklub in Silverton vanaf 08:00 tot 11:00. Skakel vir Almero, 


ZSGLDP, by 083 938 8955 vir meer inligting of om 'n tafel te bespreek. U kan 
ook `n e-pos stuur aan almero@up.ac.za, 


UHF-/BHF-INDABA 


Die SARL bied `n BHF/UHF/MIKROGOLF-Indaba op Saterdag 26 Junie 2010 
Om 12:00 vir 13:00 by die NARS aan. Die agenda sluit besprekings aangaande 
BHEF/UHF/MIKROGOLF—bedryf, kompetisie en kompetisiereels in. Bywon- 
ing is gratis, verversings sal bedien word en deelnemers sal aan n gelukstrekkking 
vin ARRL-antennahandboek en gratis sagteware deelneem. Om reelings vlot 
te laat verloop, bevestig asb. voor 21 Junie deelname per @-pos aan con- 
test@sarl.org.za. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is 
alhoewel 'n paar klein sonvlekkies besig is om in die noordelike halfrond te vorm. 
Die son is besig om uit sy diep slaap te ontwaak en daar kan heelwat hoër ak- 
tiwiteitsvlakke gedurende die volgende paar jaar verwag word. Die vooorspelde 
effektiewe sonvlektelling vir die week gaan minder as 10 wees. 


20 m is die beste keuse vir DX gevolg deur 15 en 17 m. Gedurende die middae 
gaan die toestande na Indië goed wees. Gedurende laatmiddag en die aand 
gaan toestande na, Europa ideaal wees. Kontakte met Australië raak `n moont- 
likheid gedurende sonsopkoms. Ook kontakte met die VSA gaan uitdagend wees. 
Toestande na, Brasilië en Suid-Amerika bied verskeie uitdagings. 


Plaaslike toestande gaan gedurende die dag goed wees op 40 m. Met die winter 
hier het 30 m by 20 m oorgeneem vir kontakte oor die langer afstande gedurende 
die middel van die dag. Met die laer ruisvlakke is 80 m vroegoggend en laat- 
middag die beste keuse, asook vir kontakte oor die korter afstande. 


Saans is 80 m die beste keuse. 
Besoek gerus www.spaceweather.co.za vir meer inligting. 
DAGBOEK VAN GEBEURE 


12 - 26 Junie - ZS1VTS op die lug tydens die Voortrekkerkamp; 21 - 28 Junie 
- TARU werksgroep-afvaardiging in Geneve; 21 Junie Bevestig deelname aan 
BHF/UHF/MIKROGOLG-Indaba aan contest@sarl.org.za; 26 Junie - Wesrand 
Amateurradioklub snuffelmark o 12:00; 26 Junie - BHEF-indaba by die NARS 
om 12:00; 26 Junie Pretoriasnuffelmark om (0:00 by die Pretoria-moterklub in 
Silverton; 15 Julie Laaste dag om naam vir GubeSat-projek in te stuur; 18 
Julie - Integnet om 19:30 oor BHEF-/UHF-/Mikrogolf-aangeleenthede; 23 - 24 
Julie - Voorbereiding en lansering van die HABEX-balloneksperiment; 24 Julie 
- RTA-simposium in Kaapstad; 2 Augustus Sluitingsdatum vir inskrywings vir 
die PIC-kursus in Pretoria; 12 - 14 Augustus - Internasionale AMA-konferensie 
in Dallas, Texas; 14 Augustus PIC-kursus in Pretoria; 21 Augustus - RIA- 
simposium in Port Elizabeth; 31 Augustus - Sluitingsdatum vir indiening van 


voorstelle vir die 2011-kompetisiehandboek; 18 September - RTA-simposium in 
Gauteng; 30 September - sluitingsdatum vir Fase 1 van die Innovasieprojek. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te stuur. Stuur dit - indien moontlik - in 
beide Engels en Afrikaans, na www.sarl.org.za/newsinbox.asp nie later as die 
Donderdag voor uitsending nie. 


Die SARL nooi u ook om te luister na die program Amateurradio Mirror Interna- 
tional wat om 10:00 SAT op 145,750 in die Pretoria-gebied uitgesaai word, met 
herleidings op 7 082, 7 205 en 17 860 kHz. Daar is ook `n “podcast”-uitsending 
waarna geluister kan word. Vir oudiostrome en Echolink deur ZS6FGS, besoek 
www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n bulletin wat deur Leon, ZS4V, saamgestel is en geredigeer 
is deur Jannie, ZR6PHD. 


Dankie dat u saamgeluister het, 73. 


/EX 


